Diari Oficial de la Generalitat Valenciana


Sumari del DOGV 2457, del 24-02-1995 (1995/833948)

RESOLUCIÓ de 10 de febrer de 1995, de la Secretaria General de la Conselleria d'Administració Pública, per la qual es disposa la publicació de l'addenda al conveni de col·laboració entre l'Institut Nacional del Consum i la Conselleria de Sanitat i Consum en matèria de consum.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2457

Data del DOGV
:   24-02-1995

Secció del DOGV
:   ALTRES DISPOSICIONS

Número del document
:   1995/833948


Data del document
:   10-02-1995

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 10 de febrer de 1995, de la Secretaria General de la Conselleria d'Administració Pública, per la qual es disposa la publicació de l'addenda al conveni de col·laboració entre l'Institut Nacional del Consum i la Conselleria de Sanitat i Consum en matèria de consum.   
Subscrita, després de la tramitació prèvia reglamentària, entre l'Institut Nacional del Consum i la Conselleria de Sanitat i Consum, el dia 15 de novembre de 1994, una addenda al conveni de col·laboració en matèria de consum, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0015/95, i que figura com a annex d'aquesta resolució.  
València, 10 de febrer de 1995.- El secretari general de la Conselleria d'Administració Pública.  
ANNEX  
Addenda al Conveni de Col·laboració entre l'Institut Nacional del Consum i la Conselleria de Sanitat i Consum en matèria de consum  
A Madrid, el 15 de novembre de 1994, reunits l'Il·lm. Sr. José Luis Temes Montes, president de l'Institut Nacional del Consum, i l'Hble. Sr. Joaquín Colomer Sala, conseller de Sanitat i Consum. Intervenen en exercici de llurs respectius càrrecs, que han quedat expressats, i fent ús de les facultats que tenen conferides. En particular, el conseller de Sanitat i Consum actua autoritzat expressament per al present acte per l'acord del Govern Valencià de 8 de novembre de 1994, amb plena capacitat per a formalitzar aquest conveni, i  
EXPOSEN:  
1. Que, amb data 26 de novembre de 1993, ambdues parts van subscriure el conveni a què es refereix l'epígraf, amb vigència per als exercicis 1993 i 1994, per a col·laborar en matèria de consum.  
2. Qui, per bé que aquest conveni tenia una vigència bianual, per als exercicis esmentats, cal concretar determinats aspectes per a 1994. Per això acorden les següents  
ESTIPULACIONS  
1a. L'aportació econòmica de l'Institut Nacional del Consum per a les finalitats expressades en l'apartat «Col·laboració i assistència a corporacions locals en matèria de consum» del conveni a què es refereix aquesta addenda corresponent a l'exercici 199 és de 4.567.445 ptes. amb càrrec a l'aplicació pressupostària 16.990.963.A.714, destinada a transferències corrents a corporacions locals.  
2a. Determinar que en el cas que les entitats territorials no duguen a terme els programes a la realització dels quals s'havien compromés, la comunitat autònoma haurà de restituir a l'estat la subvenció rebuda.  
3a. Segons el que ha acordat la Conferència Sectorial de Consum, les campanyes nacionals d'inspecció que es faran en 1994 són:  
- Adulteració de formatges d'ovella i de cabra.  
- Etiquetatge nutricional.  
- Calcer esportiu.  
- Joguets.  
- Ofertes i promocions.  
- Gasolineres.  
4a. Base de dades d'informació al consum.  
Per aquest acord, la Comunitat Valenciana podrà utilitzar la Base de Dades d'Informació al Consum que hi ha al Centre d'Informació i Documentació de l'Institut Nacional del Consum.  
I, com a mostra de conformitat, signen el present document en el lloc i la data indicats.  
El president de l'Institut Nacional del Consum, José Luis Temes Montes.  
El conseller de Sanitat i Consum, Joaquín Colomer Sala.